ಐರ್ಲೆಂಡಿನಲ್ಲಿ ಬೃಹತ್ ಬಂದರುಗಳಿವೆ.ಡಬ್ಲಿನ,ಬೆಲ್ ಫಾಸ್ಟ್ , ಕಾರ್ಕ್, ರೊಸ್ಲೇರ್ ಡೆರ್ರಿ ಮತ್ತು ವಾಟರ್ ಫೊರ್ಡ್ ಗಳಲ್ಲಿದೊಡ್ಡ ಬಂದರುಗಳಿವೆ. ಸಣ್ಣ ಪ್ರಮಾಣದ ರೇವು ಪ್ರದೇಶಗಳು ಅರ್ಕ್ಲೊವ,ಬಲ್ಲಿನಾ,ಡ್ರೊಘೆಡಾ,ದಂಡಾಲ್ಕ,ಡನ್ ಲಾವೊಗೇರ,ಫೊಯೆನ್ಸ,ಗಾಲ್ವೇ,ಲಿಮ್ರಿಕ,ನ್ಯೂರಾಸ್,ಸ್ಲಿಗೊ,ವಾರಂಟ್ ಪಾಯಿಂಟ ಮತ್ತು ವಿಕ್ಲೊಗಳಲ್ಲಿ ತಮ್ಮ ಅಸ್ತಿತ್ವ್ ಹೊಂದಿವೆ. ಐರ್ಲೆಂಡ್-ಐರಿಶ್ ಸಮುದ್ರ ಮತ್ತು ಬ್ರಿಟೇನ್ ಮಧ್ಯೆ ಪ್ರಯಾಣಿಸುವ ವಾರ್ಷಿಕ ಸುಮಾರು ೩.೬ ದಶಲಕ್ಷ ಪ್ರವಾಸಿಗರನ್ನು ರಿಪಬ್ಲಿಕ್ ಬಂದರುಗಳು ಸಾಗಾಟ ಮಾಡುವ ಸಾಮರ್ಥ್ಯ ಹೊಂದಿವೆ. ದೊಡ್ಡ ಪ್ರಮಾಣದ ಭಾರದ ವಸ್ತುಗಳ ವ್ಯಾಪಾರವು ಬಹುತೇಕ ಸಮುದ್ರದ ಮೂಲಕವೇ ನಡೆಯುತ್ತಿದೆ. ಉತ್ತರ ಐರ್ಲೆಂಡಿನಲ್ಲಿರುವ ೧೦ ಮೆಗಾಟನ್ ಗಳು(ಪ್ರತಿ ವರ್ಷ ೧೧ದಶಲಕ್ಷ ಶಾರ್ಟ್ ಟನ್ ಗಳಷ್ಟು ಸಾಮಾನು-ಸಾಮಗ್ರಿ-ವಸ್ತುಗಳನ್ನು ಬ್ರಿಟೇನ್ ನೊಂದಿಗೆ ವಹಿವಾಟು ನಡೆಸುತ್ತವೆ,ಇನ್ನು(ಐರ್ಲೆಂಡ್ ಗಣರಾಜ್ಯ) ರಿಪಬ್ಲಿಕ್ ಐರ್ಲೆಂಡಿನಲ್ಲಿರುವ ಬಂದರುಗಳು ೭.೬ Mt(ಅಂದರೆ ೮.೪ ದಶಲಕ್ಷ ಶಾರ್ಟ್ ಟನ್ಸ್‌ಗಳಷ್ಟು ವಸ್ತುಗಳನ್ನು ಸಾಗಿಸುವ ಕಾರ್ಯ ನಿರ್ವಹಿಸುತ್ತವೆ.) 

ಗ್ರೇಟ್ ಬ್ರಿಟನ್ ಮತ್ತು ಐರ್ಲೆಂಡ್ ಮಧ್ಯದ ಐರಿಶ್ ಸಮುದ್ರದ ಮೂಲಕ ನಡೆಯುವ ಜಲಸಾರಿಗೆಯ ಮಾರ್ಗವು,ಸ್ವಾನ್ ಸಿ ಯಿಂದ ಕಾರ್ಕ,ಫಿಶ್ ಗಾರ್ಡ್ ಅಂಡ್ ಪೆಂಬ್ರೊಕ್ ನಿಂದ ರೊಸ್ಲೇರ,ಹೋಲಿಹೆಡ್ ನಿಂದ ಡನ್ ಲಾಘೇರ,ಸ್ಟ್ರೇನ್ ರಿಯರ್ ನಿಂದ ಬೆಲ್ ಫಾಸ್ಟ್ ಮತ್ತು ಲಾರ್ನೆ ಮತ್ತು ಕೇರ್ನ್ ರಾನ್ ನಿಂದ ಲಾರ್ನೆ ವರೆಗೂ ವ್ಯಾಪಿಸಿದೆ. ಅದೂ ಅಲ್ಲದೇ ಐಸ್ಲೆ ಆಫ್ ಮ್ಯಾನ್ ಮೂಲಕ ಲೈವ್ ಪೂಲ್ ಮತ್ತು ಬೆಲ್ ಫಾಸ್ಟ್ ನಡುವೆ ಕೂಡಾ ಜಲಸಾರಿಗೆಯ ಕೊಂಡಿ ಇದೆ.. ಡಬ್ಲಿನ್ -ಹಾಲಿಹೆಡ್ ನಡುವಿನ "MV ಯುಲಿಸೆಸ್" ಹಡಗು ವಿಶ್ವದಲ್ಲೇ ಅತಿ ದೊಡ್ಡ ಜಲಸಾರಿಗೆಯ ಹಡಗು ಎಂದು ಹೆಸರಾಗಿದ್ದು ಇದು ಐರಿಶ್ ಫೆರೀಸ್ ವತಿಯಿಂದ ಕಾರ್ಯನಿರ್ವಹಿಸುತ್ತದೆ. ಇನ್ನೂ ಅಲ್ಲದೇ ರೊಸ್ಲೇರ್ ಮತ್ತು ಕಾರ್ಕ್ ಗಳು ಫ್ರಾನ್ಸ್ ವರೆಗೆ ಜಲಸಾರಿಗೆಯ ಅನುಕೂಲ ಒದಗಿಸುತ್ತವೆ. ಆದರೆ ಹಲವಾರು ವರ್ಷಗಳಿಂದ ಈ ಜಲಸಾರಿಗೆ ಪ್ರಯಾಣವು ಇಳಿಮುಖವಾಗುತ್ತಿರುವುದು ಬಹುಶ: ಕಡಿಮೆ ವಿಮಾನಯಾನದ ದರ ಎಂದು ಅಂದಾಜಿಸಲಾಗಿದೆ.

ಹಲವಾರು (ಪ್ರಮುಖವಾಗಿ ಪ್ರಸ್ತಾಪಿಸಲ್ಪಟ್ಟ) "ಐರಿಶ್ ಸಮುದ್ರದಲ್ಲಿ ಸುರಂಗ ಮಾರ್ಗ" ನಿರ್ಮಿಸುವ ಯೋಜನೆ ಜಾರಿಯಲ್ಲಿದೆ. ಮೊದಲ ಬಾರಿಗೆ ೧೮೯೭ರಲ್ಲಿ ಐರ್ಲೆಂಡ್ ಮತ್ತು ಸ್ಕಾಟ್ ಲೆಂಡ್ ನಡುವೆ ನಾರ್ಥ್ ಕ್ಯಾನಲ್ (ಉತ್ತರ ಕಾಲುವೆ)ದಾಟುವ ಸುರಂಗ ಮಾರ್ಗ ನಿರ್ಮಿಸುವ ಬಗ್ಗೆ ಗಂಭೀರ ಯೋಚನೆ ಮಾಡಲಾಯಿತು. ಇತ್ತೀಚಿಗಷ್ಟೇ ೨೦೦೪ರಲ್ಲಿ ಇನ್ಸಿಸ್ಟಿಟ್ಯೂಶನ್ ಆಫ್ ಎಂಜನೀಯರ್ಸ್ ಆಫ್ ಐರ್ಲೆಂಡ್ ,ರೊಸ್ಲೇನ್ ಮತ್ತು ಫಿಶ್ ಗಾರ್ಡ್ ನಡುವೆ "ಟಸ್ಕರ್ ಟನೆಲ್" ನಿರ್ಮಿಸುವ ಪ್ರಸ್ತಾವವನ್ನು ಇಟ್ಟಿದೆ. ಸಿಮೆಂಡ್ಸ್ ಎಂಬ ಒಂದು ಬ್ರಿಟೀಶ್ ಎಂಜನೀಯರಿಂಗ್ ಸಂಸ್ಥೆಯು ೧೯೯೭ರಲ್ಲಿ ಡಬ್ಲಿನ್ ನಿಂದ ಹೋಲಿಹೆಡ್ ವರೆಗೆ ರೈಲ್ವೆ ಸುರಂಗ ಮಾರ್ಗ ನಿರ್ಮಿಸುವ ಪ್ರಸ್ತಾಪವನ್ನು ಇಟ್ಟಿತ್ತು. ಇವೆರಡರ ಪ್ರಸ್ತಾಪಗಳು ತೀರ ಇತ್ತೀಚನವು ಅಲ್ಲದೇ ವಿಶ್ವದಲ್ಲೇ ಅತ್ಯಂತ ಉದ್ದದ ಮತ್ತು ವೆಚ್ಚದಾಯಕ ಯೋಜನೆಗಳಾಗಿವೆ, ಇದರ ಅಂದಾಜು ವೆಚ್ಚ€೨೦ ಬಿಲಿಯನ್ ಆಗಿದೆ.

ಎಲ್ಲಾ ದ್ವೀಪ ಸ^ಸ್ಥೆಗಳು
ನಾರ್ಮನ್ ಮತ್ತು ಇಂಗ್ಲೀಷರ ದಾಳಿ
ಬಂದರುಗಳು ಮತ್ತುರೇವು ಪ್ರದೇಶಗಳು
ಐರ್ಲೆಂಡಿನ "ಸುವರ್ಣಯುಗ"